**Simfonia Toamnei**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Toamna trage cu arcușul

Peste strunele de ploaie

Și-i învolbură urcușul

Zbuciumarea de șuvoaie.

Notele de melodie

Le împrăștie prin noapte

Bocănesc bătând în glie

Ele prăbușite șoapte.

Iar de sus stele-ar pătrunde

Printre muzica din fire,

Dar le spală unde unde

O mâhnire-i din iubire.

Și nici Luna nu e-n stare

Să se prindă de o notă

C-undeva uitată moare

Disperarea ei bigotă.

Toamna plânge cu vioara

În balada românească

Ce nu crede primăvara

Dintr-o ploaie ciobănească.

Toamna-nvârte cu tristețe

Simfoniile de jale

Că-n vederi fricile ceții

Păsărilor spun de cale.

Bocesc arbori în durere

Că ceva îi rupe-n viață

Păsuindu-se să spere

Până-n fapt de dimineață.

Picurau numai din suflet

Fremătările spre ape

Și întregul lor răsuflet

Putu curgerii încape.

Pe când umbrele mai grele

Soarele voi a-nfrânge

Tot pământul era-n stele

Și în Lună... și în sânge.

Victor Bragagiu